《赋得龙江晚棹送陈廷嘉》
明代·吴实

龙江南下正茫茫，晚棹烟波万里长。一叶渐看飞极浦，片帆遥见逐斜阳。

凫鸥起处潮头入，兰蕊香时水气凉。却羡故人从此别，若为归兴满沧浪。

作者简介：福建长乐人，字中美。本姓林，后复姓。永乐九年进士。授监察御史。立朝敢言，不避权要，时称吴铁面。官至广西按察司佥事。有《朴斋集》。